Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 474/11/6611	Zvolen, 14.8.2013
EEČ : 2-51-128-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/
dňa 11.04.2011 v presne nezistenom čase po 12.00 hod. vo Zvolene, na Nám. SNP, v blízkosti predajne Orange Slovensko, a. s. odcudil tam nachádzajúcemu sa XXXXX aktívnu SIM kartu poskytovateľa telekomunikačných služieb Orange Slovensko, a.s. do mobilného telefónu tak, že mu ju vytrhol z ruky, čím XXXXX, nar. XXXXX, bytom XXXXX 2 spôsobil škodu odcudzením vo výške 11 €,

2/ 
dňa 19.11.2012 o 15.45 hod. vo Zvolene, na Hronskej ulici 2, v priestoroch predajne OD Kaufland, okres Zvolen odcudzil 1 ks denného regeneračného krému zn. Garnier Skin 50 ml v hodnote 8,59 € tak, že tento si vložil do vonkajšieho bočného vrecka bundy, ktroú mal na sebe, následne bez zaplatenia uvedeného tovaru prešiel priestorom pokladne, kde za pokladňou bol kontrolovaný pracovníkom SBS XXXXX, nar. 11.06.1981, bytom Zvolenská Slatina, Komenského 62, čím spôsobila spoločnosti Kaufland Slovenská republika, v.o.s., so sídlom Bratislava, Trnavská cesta 41/A, IČO:35790164 škodu vo výške 8,59 €,     
a uvedeného konania sa dopustil napriek tomu, že mu bola dňa 08.09.2011 rozhodnutím Obvodného úradu Žiar nad Hronom, OVVS č. 2011/03674, právoplatným dňa 12.12.2012 uložená pokuta vo výške 20 € za priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení,

lebo obvinený nebol v čase činu pre nepríčetnosť trestne zodpovedný

Odôvodnenie:
     Poverený príslušník Okresného riaditeľstva PZ obvodného oddelenia Zvolen uznesením ČVS:ORP-1679/ZV-ZV-2011 zo dňa 17.08.2011 podľa §199 ods. 1 Trestného poriadku začal trestné stíhanie pre prečin krádeže podľa § 212 ods. 2 písm. c/ Trestného zákona. Uznesením ČVS:ORP-1679/ZV-ZV-2011 zo dňa 04.10.2011 podľa § 206 ods. 1 Trestného poriadku vzniesol pre uvedený prečin obvinenie XXXXX, nar. XXXXX v Banskej Štiavnici, trvale bytom XXXXX, L. Svobodu 4 na tom skutkovom základe, že dňa 11.04.2011 v presne nezistenom čase po 12.00 hod. vo Zvolene, na Nám. SNP, v blízkosti predajne Orange Slovensko, a. s. odcudil tam nachádzajúcemu sa XXXXX aktívnu SIM kartu poskytovateľa telekomunikačných služieb Orange Slovensko, a.s. do mobilného telefónu tak, že mu ju vytrhol z ruky, čím XXXXX, nar. XXXXX, bytom XXXXX 2 spôsobil škodu odcudzením vo výške 11 €.

     Poverený príslušník Okresného riaditeľstva PZ obvodného oddelenia Zvolen uznesením ČVS:ORP-1547/ZV-ZV-2012 zo dňa 19.11.2012 podľa §199 ods. 1 Trestného poriadku začal trestné stíhanie pre prečin krádeže podľa § 212 ods. 2 písm. f/ Trestného zákona a súčasne podľa § 206 ods. 1 Trestného poriadku vzniesol pre uvedený prečin obvinenie XXXXX, nar. XXXXX v Banskej Štiavnici, trvale bytom XXXXX, L. Svobodu 4 na tom skutkovom základe, že dňa 19.11.2012 o 15.45 hod. vo Zvolene, na Hronskej ulici 2, v priestoroch predajne OD Kaufland, okres Zvolen odcudzil 1 ks denného regeneračného krému zn. Garnier Skin 50 ml v hodnote 8,59 € tak, že tento si vložil do vonkajšieho bočného vrecka bundy, ktroú mal na sebe, následne bez zaplatenia uvedeného tovaru prešiel priestorom pokladne, kde za pokladňou bol kontrolovaný pracovníkom SBS XXXXX, nar. 11.06.1981, bytom Zvolenská Slatina, Komenského 62, čím spôsobila spoločnosti Kaufland Slovenská republika, v.o.s., so sídlom Bratislava, Trnavská cesta 41/A, IČO:35790164 škodu vo výške 8,59 € s tým, že tovar bol nepoškodený vrátený do predaja a uvedeného konania sa dopustil napriek tomu, že mu bola dňa 08.09.2011 rozhodnutím Obvodného úradu Žiar nad Hronom, OVVS č. 2011/03674, právoplatným dňa 12.12.2012 uložená pokuta vo výške 20 € za priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení.

     Dňa 30.11.2012 boli obidve trestné veci, vedené proti obvinenému XXXXX uznesením povereného príslušníka PZ ČVS:ORP-1679/ZV-ZV-2011 podľa § 21 ods. 3 Trestného poriadku s poukazom na § 18 ods. 1 Trestného poriadku spojené na spoločné konanie.  
 
     V rámci prípravného konania bol vypočutý obvinený XXXXX, ktorý ku skutku zo dňa 11.04.2011 uviedol, že sa k nemu v plnom rozsahu priznáva, popísal jeho priebeh, pričom uviedol, že sa ho dopustil preto, že už ho nebaví život bezdomovca a chcel sa dostať do väzenia. Odcudzenú SIM kartu zahodil niekde do smetného koša, pričom ešte pred tým, si ju vložil do svojho mobilného telefónu a používal ju kým neprestala fungovať, asi tri hodiny. Ku skutku zo dňa 19.11.2012 uviedol, že išiel do OD Kaufland niečo ukradnúť, nakoľko sa chcel dostať do basy, kde by sa o neho postarali, lebo doma mu je zima, popísal pribeh skutku a na záver výsluchu uviedol, že chce ísť do basy.

     V procesnom posatvení svedka -  poškodeného bol vypočutý XXXXX, ktorý ku skutku zo dňa 11.04.2011 uviedol, že v ten deň išiel do predajne Orange vo Zvolene, kde mu bola vydanná nová SIM karta do mobilného telefónu. Keď vyšiel von z predajne, na námestí ho čakal XXXXX, ktorý mu z ruky vytrhol kartu a utekal preč aj s nejakými rómami. Napriek tomu, že na neho kričal, aby mu ju vrátil, utekal s ňou preč. Vec hneď neoznamoval, lebo nevedel, že môže niečo pretelefonovať. V rámci trestného konania si žiadnu škodu neuplatnil.

     V procesnom postavení svedka - poškodeného bola k skutku zo dňa 19.11.2012 vypočutá splonomcnená zástupkyňa spoločnosti Kaufland SR, v.o.s. XXXXX, ktorá uviedla, že kokrétne okolnosti skutku jej oznámil pracovník SBS XXXXX, pričom tovar bol nepoškodený vrátený späť do predaja a v rámci trestného konania si spoločnosť neuplatňuje žiadnu škodu. 

     Z výpovede svedka XXXXX vyplýva, že dňa 19.11.2012 počas svojej služby, v čase okolo 15.45 hod. sledoval osobu, ktorou bola rómska rodina, pričom keď boli v oddelení drogérie, nabrali si do nákupného vozíka viac drogérie a odtiaľ prešli do detského oddelenia, kde si táto osoba - chlap, vzal z nákupného vozíka krém zn. Garniera vložil si ho do vonkajšiaho bočného vrecka svojej bundy. Následne išli k pokladniam, pričom pri blokovaní tento krém neukázal a tak ho za pokladňou vyzval, aby šiel s ním, kde sa v kancelárii priznal a krém vyložil, ktorý bol vrátený späť do predaja.

     Uvedeným dokazovaním sa podarilo ustáliť skutkový priebeh stíhaných prečinov, ku ktorým sa obvinený priznáva.

     V prípravnom konaní bol znalcami z odboru zdravotníctva - odvetvie psychiatria XXXXX a XXXXX vypracovaný znalecký posudok o duševnom stave obvineného XXXXX. Z jeho záverov vyplýva, že znalci XXXXX

     Na ustálenie miery narušenia rozpoznávacej a ovládacej zloťky konania a správania obvineného XXXXX boli k záverom znaleckého posudku dopočutí znalci XXXXX a XXXXX, ktorí zhodne uviedli, že jednoznačne možno konštatovať, že rozpoznávacia a ovládacia zložka konania a správania boli v čase skutkov u obvineného úplne vymiznuté a zhodne zastávajú názor, že by obvinený mal byť umiestnený do sociálneho zariadenia, nakoľko sa o seba vôbec nedokáže postarať. Nadobudol štýl života, pri ktorom keď si niečo berie, neuvedomuje si, že pácha trestnú činnosť.   

     Súčasťou vyšetrovacieho spisu je rozhodnutie Obvodného úradu Žiar nad Hronom č. 2011/03674 o priestupku, právoplatným dňa 12.12.2012, ktroým bola obvinenému uložená pokuta vo výške 20 € za priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení, výpis z evidencie priestupkov, správy na obvineného a odpis z Registra trestov GP SR.
 
     Z uvedených dôkazov možno aj vzhľadom na závery znaleckého posudku považovať za preukázané, že obvinený XXXXX si prisvojil cudziu vec tým, že sa jej zmocnil a čin spáchal na veci, ktorú mal iný pri sebe a prisvojil si cudziu vec, tým, že sa jej zmocnil a bol za obdobný čin v predchádzajúcich dvanástich mesiacoch postihnutý. Týmto konaním obvineného boli naplnené všetky znaky skutkovej podstaty prečinu krádeže podľa § 212 ods. 2 písm. c/ Trestného zákona a prečinu krádeže podľa § 212 ods. 2 písm. f/ Trestného zákona. Vzhľadom na to, že u obvineného bola v čase spáchania činu, ktorý mu je kladený za vinu prítomná duševná porucha - mentálna retardácia trvalého charakteru, ktorá u neho navodila vymiznutie rozpoznávacích a ovládacích zložiek konania a jednania, nemohol rozpoznať nebezpečenstvo svojho konania pre spoločnosť ani svoje konanie ovládať.

     V zmysle § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.  

     S poukazom na horeuvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia a teda postupom podľa § 215 ods. 1 písm. e/ Trestného poriadku trestné stíhanie zastaviť, nakoľko obvinený nebol v čase činu pre nepríčetnosť trestne zodpovedný.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Oravcová
prokurátorka